 Idájọ wo ni ẹ ro pe ó jẹ ojúlówó nínú ti Kano àti ti Abuja nípa Adams Oshiomhole? Ìrọlẹ ọjọbọ ni ìròyìn tún kan pé, ilé ẹjọ gíga míràn ní ìpínlẹ Kano, tún ni ko ṣeeṣe, a fi ki Oshiomhole pada sáàye rẹ gẹgẹ bi alága ẹgbẹ òṣèlú APC. Idàrúdapọ ní ọrọ náà wá dá silẹ ti ọpọ si n bere pe irú ìgbésẹ wò ni ọlọpaàá yóò gbé àti pe kíní Oshiomhole gan yóò ṣe, nígba ti ilé ẹjọ méjì ti wọn wà ni ipò kan náà n pasẹ ọtọọtọ. Láti wá ojúútu si ọrọ sunukùn yìí ní BBC Yoruba ṣe képe àmofin ti o fi oju sunukùn wó laáti sàlàye igbésẹ rẹ fún gbogbo àwọn tọrọkan Nínú ọrọ rẹ, agbẹjọrò Dayo Akinlaja SAN ní ǹkan ti o tini lójú to si bani nínú jẹ gbáà ni ọrọ náà bi ilé ẹjọ to jọ ni agbára bákan náà jọ ń dá ẹjọ ọtọọtọ. Nkan tí iwé òfin sọ nípa ilé ẹjọ to ni agbára kan náà, ikan ko ni àṣẹ kankan to le pa fún ikèjí, nínú ọrọ ti a si n gbọ lọwọ, ko yẹ ki ipinlẹ Kano gbọ ẹjọ yẹn. O fikun ọrọ rẹ pe o yẹ ki adájọ fi ìyà jẹ agbẹjọrò ti ó gbé ẹjọ náà wa. Ile ẹjọ giga apapọ ko ni ẹtọ lati dá ẹjọ kọọtu ti Abuja nù. Adams Oshiomhole ti wọn dájọ fún lo ni ẹtọ lati lọ si kọọtu láti pe ẹni to pe lẹjọ ni ẹjọ. Bi nkan tiṣe n lọ bayi, ko si ẹni to mọ idajọ eleyi ti ileeṣẹ ọlọpaa Naijiria yoo tẹle lori idajo boya ki Adams Oshiomole wa loriipo rẹ tabi ki o yẹba ṣẹgbẹ kan naa. Wahala to de ba Adams Oshiomole jẹ eleyi to niṣe pẹlu bi awọn ọmọ ẹgbẹ APC kan ti ṣe sọ wi pe awọn ko fẹ ri imi rẹ laatan. Lóri awuyewiye ìyọnípò alága ẹgbẹ òṣèlú All Progressive, Congress APC Adams Oshiomole ni ilé ẹjọ gíga nílu Abuja ní ọjọru : Oshiomhole Judgement: Ẹ gbọ ǹkan ti agbẹjọro sọ lórí ìdájọ ti Kano 